Avainsanat

Oikeudenkäynnin kohde

Päätöksen päätösosa



Avainsanat

Oikeudenkäyntimenettely – Kannekirjelmä – Muotovaatimukset – Yhteenvetoa kanneperusteista ei ole – Tutkimatta jättäminen (Unionin yleisen tuomioistuimen työjärjestyksen 44 artiklan 1 kohdan c alakohta) (ks. 42–45, 52, 55 ja 56 kohta)

2. Valtiontuki – Käsite – Toimenpiteen valikoivuus – Sellainen avustus digisovittimen hankintaan, joka antaa maanpäällisen verkon kautta digitaalisia ohjelmia välittäville televisioyhtiöille ja kaapeliverkkoa käyttäville televisioyhtiöille edun satelliitin kautta ohjelmia välittäviin televisioyhtiöihin nähden, kuuluu valtiontuen käsitteen soveltamisalaan (EY 87 artiklan 1 kohta) (ks. 36 ja 62–65 kohta)

3. Muutoksenhaku – Valitusperusteet – Valtiontukitoimenpiteen antaman taloudellisen edun arviointi – Valitusperuste, joka edellyttää tosiseikkojen arviointia, joka kuuluu yksinomaan unionin yleiselle tuomioistuimelle ja joka ei kuulu unionin tuomioistuimen harjoittaman valvonnan piiriin, paitsi jos tosiseikat on otettu huomioon vääristyneellä tavalla (Euroopan unionin tuomioistuimen perussäännön 58 artikla) (ks. 73–77 kohta)

4. Muutoksenhaku – Valitusperusteet – Perustelujen puutteellisuus – Unionin yleisen tuomioistuimen implisiittiset perustelut – Hyväksyttävyys – Edellytykset (ks. 88 kohta)

5. Valtiontuki – Kielto – Poikkeukset – Tuet, joihin voidaan soveltaa EY 87 artiklan 3 kohdan c alakohdassa määrättyä poikkeusta – Edellytykset – Avustus maanpäällistä verkkoa käyttävien digisovittimien hankintaan ei kuulu kyseisen poikkeuksen soveltamisalaan (EY 87 artiklan 3 kohdan c alakohta) (ks. 101–104 kohta)

6. Toimielinten säädökset, päätökset ja muut toimet – Perustelut − Perusteluvelvollisuuden laajuus – Komission päätös valtiontukien alalla – Kilpailua rajoittavan vaikutuksen ja jäsenvaltioiden väliseen kauppaan kohdistuvan vaikutuksen luonnehdinta (EY 87 artiklan 1 kohta ja EY 253 artikla) (ks. 111, 113 ja 115 kohta)

7. Valtiontuki – Sääntöjenvastaisen tuen takaisin periminen – Kansallisen oikeuden soveltaminen – Edellytykset ja rajoitukset (EY 88 artikla; neuvoston asetuksen N:o 659/1999 14 artiklan 1 kohta) (ks. 122 ja 123 kohta)

8. Valtiontuki – Komission päätös, jolla valtiontuki todetaan yhteismarkkinoille soveltumattomaksi ja määrätään palauttamaan se – Komission mahdollisuus jättää kansallisten viranomaisten tehtäväksi palautettavan tuen tarkan määrän laskeminen – Oikeusvarmuuden periaatetta ei ole loukattu (EY 88 artikla; neuvoston asetuksen N:o 659/1999 14 artiklan 1 kohta) (ks. 126–128 kohta)

Oikeudenkäynnin kohde

Aihe

Valitus unionin yleisen tuomioistuimen (toinen jaosto) asiassa T-177/07, Mediaset vastaan komissio, 15.6.2010 antamasta tuomiosta, jolla unionin yleinen tuomioistuin hylkäsi kanteen, jolla vaadittiin kumottavaksi osittain komission 24.1.2007 tekemä päätös K(2006) 6634 lopullinen, jolla todettiin yhteismarkkinoille soveltumattomiksi avustukset, jotka Italia myönsi vuosina 2004 ja 2005, jotta kuluttajat voisivat ostaa tai vuokrata interaktiivisia digisovittimia, jotka mahdollistavat ohjelmien vastaanottamisen maanpäällistä verkkoa tai kaapeliverkkoa pitkin jaettavan digitaaliteknologian välityksellä, koska kyseisten avustusten ulkopuolelle jäävät sovittimet, jotka mahdollistavat ohjelmien vastaanottamisen satelliittitelevisiolähetysteknologian välityksellä (tuki nro C 52/2005, ex NN 88/2005, ex CP 101/2004)

Päätöksen päätösosa

Ratkaisu

1) Valitus hylätään.

2) Mediaset SpA vastaa omista oikeudenkäyntikuluistaan, ja se velvoitetaan korvaamaan Euroopan komission ja Sky Italia Srl:n oikeudenkäyntikulut.